ΓΡΑΠΤΗ ΕΡΩΤΗΣΗ E-0631/03

υποβολή: Antonios Trakatellis (PPE-DE) προς την Επιτροπή

(4 Μαρτίου 2003)

Θέμα: Λειτουργία του Οργανισμού Επαγγελματικής Εκπαίδευσης και Κατάρτισης (ΟΕΕΚ)

Από τις αρχές της δεκαετίας του 1990 ιδρύθηκε και λειτουργεί στην Ελλάδα ο ΟΕΕΚ, ο οποίος ασχολείται με την ίδρυση και λειτουργία των δημοσίων Ινστιτούτων Επαγγελματικής Κατάρτισης (ΙΕΚ), καθώς και την εποπτεία των αντίστοιχων ιδιωτικών.

Δεδομένου ότι ο θεσμός αυτός παρουσίασε τεράστιο χρηματικό έλλειμμα, διαπιστωθέν απόπαλλήλους του Υπουργείου Οικονομικών (Ευσταθία Γραβιά, Γεώργιο Μπούτο, Γεώργιο Λάνη και Ειρήνη Παπαδοπούλου) σε έλεγχο που διατάχθηκε με απόφαση τουπουργείου οικονομικών και περατώθηκε τον Απρίλιο του 2002, καθώς επίσης ότι το έλλειμμα αυτό αυξάνεται συνεχώς, παρά το ότι επιχορηγείται από την Ευρωπαϊκή Ένωση,

ερωτάται η Επιτροπή:

1. Έχει λάβει αντίγραφο του πορίσματος του διαχειριστικού ελέγχου και είναι σε γνώση του ελλείμματος που παρουσιάστηκε·

2. Ποιες κυρώσεις έχουνποβληθεί στουςπεύθυνους των ατασθαλιών του οργανισμού·

3. Γνωρίζει ακριβώς το ποσό του ελλείμματος, καθώς και τις αιτίες δημιουργίας του·

4. Έχει πληροφορηθεί για την πορεία και εύρυθμη ή μη λειτουργία του οργανισμού αυτού, ο οποίος συγχρηματοδοτείται με δικά της κονδύλια·

5. Σε ποιες ενέργειες προτίθεται να προβεί σε σχέση με την κακοδιαχείριση, καθώς επίσης και τις παρανομίες των συνεχώς εναλλασσομένων διοικήσεων που έχουν διαπιστωθεί·

6. Ποια μέτρα πρόκειται να λάβει σε σχέση με τις παράνομες διαδικασίες και απευθείας αναθέσεις, οι οποίες δημιούργησαν οικονομικό έλλειμμα στον Οργανισμό, ώστε ναπάρχει και καλύτερη αξιοποίηση των κοινοτικών ενισχύσεων·

7. Είναι ικανοποιημένη η Επιτροπή από τη λειτουργία και την πρόοδο της επαγγελματικής εκπαίδευσης στην Ελλάδα·

Απάντηση της κ. Διαμαντοπούλου εξ ονόματος της Επιτροπής

(8 Απριλίου 2003)

Ο αξιότιμος βουλευτής έθεσε έναν αριθμό ερωτήσεων σχετικά με τον Οργανισμό Επαγγελματικής Εκπαίδευσης και Κατάρτισης (OEEK), ο οποίος όντως έχει χρηματοδοτηθεί στο πλαίσιο τόσο του προηγούμενου όσο και του τρέχοντος Κοινοτικού Πλαισίου Στήριξης (ΚΠΣ) για την Ελλάδα.

Η Επιτροπή δεν έλαβε αντίγραφο του πορίσματος του διαχειριστικού ελέγχου που διενεργήθηκε από το Υπουργείου Οικονομικών τον Απρίλιο του 2002.

Επειδή ο OEEK είναι ένας από τους πιο σημαντικούς τελικούς δικαιούχους του Ευρωπαϊκού Κοινωνικού Ταμείου (ΕΚΤ) στην Ελλάδα, η Επιτροπή έχει ιδιαίτερο ενδιαφέρον να εξασφαλίσει την αποτελεσματική χρήση των κοινοτικών ταμείων από αυτόν τον οργανισμό. Η Επιτροπή θα μεταβιβάσει την ερώτηση σχετικά με την κατάσταση του ΟΕΕΚ στις αρμόδιες αρχές του ΚΠΣ και θα εξετάσει εάν κάποιες εκθέσεις ελέγχου, όπως αυτή στην οποία αναφέρεται ο αξιότιμος βουλευτής, θα έπρεπε να είχαν ανακοινωθεί στην Επιτροπή από τις εθνικέςπηρεσίες ελέγχου.

Το 3ο ΚΠΣ (2000-2006) προβλέπει ότι η εκπαίδευση που προσφέρεται από τον ΟΕΕΚ και από δημόσια Κέντρα Επαγγελματικής Κατάρτισης μπορεί να συγχρηματοδοτηθεί από το ΕΚΤ μέχρι το μέσο της περιόδου προγραμματισμού. Ως μέρος της μεσοπρόθεσμης διαδικασίας επανεξέτασης θα πραγματοποιηθεί μελέτη για να εξεταστεί ο τρόπος συμμετοχής του ιδιωτικού τομέα στη χρηματοδότηση της επαγγελματικής εκπαίδευσης στην Ελλάδα. Επομένως η ευκαιρία μιας μεσοπρόθεσμης αξιολόγησης μπορεί να χρησιμοποιηθεί και για τον επαναπροσανατολισμό του τομέα της επαγγελματικής κατάρτισης.